Go bolela ga Jesu ka “monwana wa Modimo” go swanetše go gopotša batheetši ba gagwe seo se diregilego pejana historing ya Baisiraele. Bao ba bego ba le lapeng la Farao ba ba bonego Moshe a dira mohlolo, ba ile ba goeletša ka gore: “Se se dirilwe ka matla [goba, monwana] a Modimo!” Le gona “monwana wa Modimo” ke wona o ngwadilego Melao e Lesome diphaphathing tše pedi tša maswika. (Ekisodo 8:19; 31:18) Ka mo go swanago, “monwana wa Modimo”—moya wa gagwe o mokgethwa, goba matla a šomago—ke wona wo bjale o dirago gore Jesu a kgone go leleka batemona le go fodiša balwetši. Lega go le bjalo, ruri Mmušo wa Modimo o fihletše baganetši ba, ka gobane Kgoši e kgethilwego ya Mmušo e lego Jesu, e gona moo e dira mehlolo ye. 7:9 Qetellong ea ka puo ho molemo ho feta e le qalo. Ho se fele pelo ho molemo ho feta ikakasa le ho feta.